open-index/open-wikipedia-markdown huggingface dataset:
Կիմ Յուրա

**Կիմ Յուրա** (, , ), հարավկորեացի երգչուհի և դերասանուհի, ով ավելի հայտնի է իր բեմական անունով՝  **Յուրա** (  ։ Նա հանդիսանում է  Հարավային Կորեայի աղջկական Girl’s Day խմբի անդամ։

## Վաղ կյանք և կրթություն
Յուրան ծնվել է  1992 թվականի Նոյեմբերի 6-ին Ուլսանում, Հարավային Կորեա։ Նա ուսանել է Ուլսանի բարձրագույն արվեստի դպրոցում, ստացել է պարուհու կրթություն։ Յուրան ընդունվել է Դոնդագսկի Իգական համալսարան։

## Կարիերա
2010 թվականին, Յուրան դարձել է Girls Day խմբի անդամ, որտեղ նա  և Հերին փոխարինել են նախկին անդամներին (Ջին և Ջեյսոնը)։ Նախքան դեբյուտը, Dream Tea-ին նպաստել է առաջխաղացմանը՝ ստեղծելով պաշտոնական ֆան սրճարան,  ալիք YouTube- ում, ինչպես նաև Twitter-ում յուրաքանչյուր մասնակցի համար ստեղծելով ակաունտ։ Բացի այդ, խումբը դեբյուտից առաջ անցկացրել է ֆլեշմոբ պար Սեուլի առևտրային և ժամանցային կենտրոններում, այդպիսով վաստակելով հայտնիություն։

2012 թվականին, Յուրան իրականացրեց իր դերասանական դեբյուտը, նկարահանվելով չինական «Գաղտնի հրեշտակ» վեբ դորամայում, որը հեռարձակվում էր Sohu TV կաբելային հեռուստաալիքով։ Նա նաև հրապարակել է  «I Want to Love Now» սինգլը, որը կատարել  է Jevice-ի հետ միասին։ Ավելի ուշ, Յուրան  «Քեզ համար  ամբողջ աշխարհով» ֆիլմում երկրորդական դեր է խաղում։

2014 թվականին նա նկարահանվել է  Իսոնի  «Night and Day» տեսահոլովակում C.A.P և Teen Top-ի հետ։ Ավելի ուշ, նա մասնակցել է  «Նորապսակները» ռեալիթի շոուի նկարահանումներին, մոդել Հոնգ Չժոն Հյոնի հետ։ Բացի այդ, Յուրան  կորեական-չինական  համատեղ շոուի հաղորդավարուհին էր։

2016 թվականին նա նկարահանվել է MBC հեռուստաալիքի «Համեղ ուղի»-ում,  Կիմ Մին Ջունի հետ։

## Դատավարություն
2010 թվականի նոյեմբեր 8-ին նախկին կառավարող ընկերություն Action Music Entertainment-ը դատական արգելք է ներկայացրել Յուրայի դեմ, դադարեցնելով Dram Tea Entertainment-ի հետ երկրորդ  պայմանագրի ստորագրումը։ Գործակալությունը ցանկանում էր անորոշ ժամկետով կասեցնել բոլոր 4 մասնակիցների գործունեությունը, մինչև խնդրի լուծումը։

Ի պատասխան Dram Tea-ի  ներկայացուցիչները հայտարարեցին, որ Action Music-ը խախտել են պայմանագրի պայմանները. ընկերությունը չի վճարել ավանդային պայմանագիրը երեք շաբաթ շարունակ, բավական աջակցության պայմանով, խաբելով Յուրային կեղծ պնդումներով և ստիպել նրան փակել բոլոր ծախսերը։ Dram Tea նաև պարզաբանել է, որ Յուրայի  ծնողներն ավարտել են բոլոր համապատասխան ընթացակարգերը, որպեսզի դադարեցնեն Action Music-ի հետ  պայմանագիրը, Dram Tea-ի հետ պայմանագիր ստորագրելուց առաջ։ 2011 թվականին Հունվարի 20-ին, դատարանը որոշում է կայացրել  Յուրայի օգտին։

## Սկավառակագրություն

## Ֆիլմագրություն
Սերիալների շարք

## Շոուներ

## Հայտնվելը տեսահոլովակի

## Մրցանակներ և նոմինացիաներ

## Ծանոթագրություններ

## Արտաքին հղումներ
* Յուրան  Թվիթթերում
* Յուրան  HanCinema-ում

Կատեգորիա:Հարավկորեացի երգչուհիներ
Կատեգորիա:Հարավկորեացի դերասանուհիներ
Կատեգորիա:Երաժիշտներ այբբենական կարգով
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի պարային երաժիշտներ
Կատեգորիա:Բեմական կեղծանուններ
Յուրի Ռատաս

**Յուրի Ռատաս** (, ), էստոնացի պետական և քաղաքական գործիչ, Էստոնիայի Հանրապետության կենտրոնական կուսակցության ներկայացուցիչ, 2016 թվականի նոյեմբերի 23-ին զբաղեցրել է Էստոնիայի վարչապետի պաշտոնը։

2007 թվականին դարձել է Էստոնիայի խորհրդարանի՝ Ռիյգիկոգուի, փոխխոսնակը։ Նախքան այդ, 2005-2007 թվականներին նա եղել է Էստոնիայի մայրաքաղաք Տալլինի քաղաքապետը։

## Կենսագրություն
Ծնվել է 1978 թվականի հուլիսի 2-ին Տալլինում։ 2002 թվականին ավարտել է Տալլինի տեխնիկական համալսարանը՝ ստանալով տնտեսագիտության մագիստրոսի աստիճան։ 2005 թվականին ավարտում է Տարտուի համալսարանի իրավաբանության ֆակուլտետը։

2005 թվականի նոյեմբերին ստանձնում է Տալլինի քաղաքապետի պաշտոնը, որը թողնում է 2007 թվականին։ Մինչ այդ 2003-2004 թվականներին, ինչպես նաև 2005 թվականի մարտից մինչև նոյեմբեր ամիսներին եղել է Էստոնիայի մայրաքաղաքի փոխքաղաքապետը։

2016 թվականի նոյեմբերի 5-ին անդամակցում է Էստոնիայի կենտրոնական կուսակցությանը։ Երկրում բռնկված կառավարչական խռովություններից հետո 2016 թվականի նոյեմբերի 23-ին դառնում է Էստոնիայի օրենսդիր օշխանության՝ Ռիյգիկոգուի նախագահ։

2016 թվականի նոյեմբերի 23-ին սկսում է հանդես գալ, որպես Էստոնիայի Հանրապետության վարչապետ։

## Անձնական կյանք
Մայրենի լեզվից՝ էստոներենից բացի, Յուրի Ռատասը միջին մակարդակի տիրապետում է նաև անգլերեն, ռուսերեն և շվեդերեն լեզուներին։

Ազատ ժամանակը սիրում է անցկացնել պորտուգալերեն սովորելով։ Նրա հոբբիներն են շախմատ խաղալը, ընթերցանությունն ու ձիավարությունը։

Ամուսնացած է։ Կնոջ անունն է Կարին Ռատաս։ Նրանք իրենց համատեղ կյանքի ընթացքում ունեցել են երկու որդի։

## Փաստեր
* Յուրի Ռատասը համարվում է աշխարհի ամենաերիտասարդ երկրի առաջնորդներից մեկը։

## Տես նաև
* Կերստի Կալյուլայդ

## Ծանոթագրություններ

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Էստոնացի պետական գործիչներ
Կատեգորիա:Էստոնացի տնտեսագետներ
Կատեգորիա:Էստոնիայի քաղաքական գործիչներ
Կատեգորիա:Խորհրդարանի նախագահներ
Կատեգորիա:Կուսակցությունների առաջնորդներ
Կատեգորիա:Տարտուի համալսարանի շրջանավարտներ
ԽՍՀՄ Պետական մրցանակ

**ԽՍՀՄ Պետական մրցանակ** (), ամենամյա պետական մրցանակ, որը սահմանվել է Խորհրդային Միության կոմունիստական կուսակցության Կենտրոնական կոմիտեի և ԽՍՀՄ Մինիստրների խորհրդի կողմից` 1966 թվականին։ Մրցանակը շնորհվել է 1967 թվականից մինչև 1991 թվականը` Հոկտեմբերյան հեղափոխության տարելիցի կապակցությամբ, գիտության և տեխնիկայի, աշխատանքի, գրականության, արվեստի և ճարտարապետության բնագավառներում ստեղծագործական բացառիկ ձեռքբերումների համար։

## Կարգավիճակը
ԽՍՀՄ Պետական մրցանակը համարվում է 1941-1954 թվականներին շնորհվող Ստալինյան մրցանակի իրավահաջորդը։ Ստալինյան մրցանակի դափնեկիրները կարող էին համապատասխանաբար փոխել իրենց մեդալներն ու փաստաթղթերը` Պետական մրցանակով։ ԽՍՀՄ-ում 1960-1980-ական թվականներին լույս տեսած տեղեկատու գրականության մեջ Ստալինյան մրցանակը քաղաքական նկատառումներից ելնելով, նույնպես համարվում էր «պետական»։

ԽՍՀՄ Պետական մրցանակը իր նշանակությամբ և դրամական պարգևի չափով երկրորդն էր ԽՍՀՄ-ում` Լենինյան մրցանակից հետո։ Այն սահմանվելու ժամանակ, դրամական պարգևը կազմել է 5000 ռուբլի, որը Լենինյան մրցանակի դրամական պարգևի` միայն կեսն էր։ Մրցանակն ամեն տարի ստանում էր մոտ 100 մարդ, որոնց թվում` գրողներ, գիտնականներ, արվեստի գործիչներ և այլն։ Մրցանակի եռակի դափնեկիրներ են գրող Չինգիզ Այթմատովը, ռեժիսոր և դերասան Օլեգ Եֆրեմովը, կինոօպերատոր Վյաչեսլավ Շումսկին, գիտնականներ Վլադիմիր Չելոմեյը և Սերգեյ Նեպոբեդիմին։ Միութենական հանրապետություններում նույնպես սահմանվել էին հանրապետական Պետական մրցանակներ։

## Ծանոթագրություններ

Կատեգորիա:Պարգևներ այբբենական կարգով
Կատեգորիա:ԽՍՀՄ Պետական մրցանակի դափնեկիրներ
Կատեգորիա:ԽՍՀՄ պատվավոր կոչումներ
Ազատության գրողները

**Ազատության գրողները** (), դրամա, հիմնված ուսուցիչ Էրին Գրուվելի «Ազատ գրողների օրագիրը» գրքի վրա, որտեղ նկարագրվող պատմությունը կատարվել է Wilson Classical High School դպրոցում, այն գտնվում է Լոնգ Բիչում։ Ֆիլմի գաղափարը տվել է Թրեյսի Դյորնինգը, ով ստեղծել է վավերագրական ֆիլմ Էրին Գրյուելի մասին՝ Primetime на ABC News ծրագրի համար (Էյ-Բի-Սի հեռուստաալիքի բաժին)։ Ֆիլմի պրեմիերան կայացել է 2007 թվականի հունվարի 5-ին։

## Սյուժե
1994 թվական։ Երկու տարի առաջ Լոս-Անջելեսում տեղի են ունեցել մեծ անկանոնություններ։ Երիտասարդ ուսուցչուհին դպրոց է գալիս մի հանգիստ շրջանից։ Նա շատ ոգևորված էր իրեն սպասվող գործունեությամբ, բայց շուտով հասկանում է, որ նրա բոլոր երազանքները խափանված են։ Դասարանը, որը նրան է բաժին հասել անկառավարելի է, բաժանված ռասայական և տոհմական խմբերի։ Բայց նա որոշում է չհանձնվել և հասնել նրան, որ բոլոր աշակերտները տեսնեն և պատկերացնեն իրենց արժանի ապագան։

## Դերերում

## Մրցանակներ և նոմինացիաներ
### Մրցանակներ
Humanitas Prize լավագույն ֆիլմի համար (Ռիչարդ Լագրավենեզե)

### Նոմինացիաներ
Գունավոր բնակչության օգնության առաջընթացի Ազգային ասոցիացիաների մրցանակ (NAACP Image Awards) լավագույն սցենարի համար (Ռիչարդ Լագրավենեզե)

## Սաունդթրեք

## Ծանոթագրություններ

## Արտաքին հղումներ
* 
* 
* 
* ''Freedom Writers'' Production Notes 
* eFilmCritic.com interview with educator Erin Gruwell and real-life Freedom Writer Maria Reyes on «Freedom Writers» 
* 'Cinematical' interview with Erin Gruwell, Jason Finn, and Maria Reyes 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2007 դրամա ֆիլմեր
Կատեգորիա:2007 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր ռասիզմի մասին
Կատեգորիա:Ֆիլմեր, որոնց գործողությունները տեղի են ունենում 1994 թվականին
Կատեգորիա:2000-ականների գերմանական ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Ալեքսանդրա Սավելևա

**Ալեքսանդրա Վլադիմիրովնա Սավելևա** (, ), ռուս երգչուհի, 2002 թվականին «Աստղերի ֆաբրիկա» նախագծի առաջին եթերաշրջանի ընթացքում ձևավորված «Ֆաբրիկա» փոփ խմբի անդամ։

## Կենսագրություն
Ալեքսանդրա Սավելևան ծնվել է 1983 թվականի դեկտեմբերի 25-ին Մոսկվայում։ Երեք տարեկանում ծնողները նրան տարել են գեղասահքի խմբակ, որի ղեկավարն էր հայտնի գեղասահորդուհի Իրինա Մոիսեևան։ Մանկավարժները, աղջկա մեջ տեսնելով ապագա չեմպիոնի, նրան ընդգրկել են օլիմպիական ռեզերվների խմբում։ Երաժշտությամբ զբաղվել սկսել է հինգ տարեկանում և սովորել է երաժշտական դպրոցի դաշնամուրի դասարանում։

Ալեքսանդրա Սավելևան ավարտել է Գնեսինների անվան պետական երաժշտական ուսումնարանը (ժողովրդական երգչախմբերի ու ֆոլկլորային անսամբլների ղեկավարների նախապատրաստման բաժին)։

2014 թվականի հոկտեմբերին հայտնի է դարձել, որ Ալեքսանդրա Սավելևան ու դերասան Կոնստանտին Կրյուկովը դարձել են «Россия 2» ալիքի՝ սուսերամարտին նվիրված «Մենամարտ» () նոր շոուի հաղորդավարները։

## Անձնական կյանք
2010 թվականի ապրիլի 17-ին Ալեքսանդրա Սավելևան ամուսնացել է դերասան Կիրիլ Սաֆոնովի հետ։

## Տեսահոլովակներ

## Մրցանակներ
* 2004 — «Стопудовый хит» («Ֆաբրիկա» խմբի կազմում)
* 2004 — «Ոսկե Գրամոֆոն» («Ֆաբրիկա» խմբի կազմում)
* 2005 — «Ոսկե Գրամոֆոն» («Ֆաբրիկա» խմբի կազմում)
* 2005 — «Glamour» (տարվա փոփ-խումբ, «Ֆաբրիկա» խմբի կազմում)

## Գովազդ
2012 թվականին Ալեքսանդրա Սավելևան դարձել է Palette ICC Ослепительные Блонды մազի ներկերի հավաքածուի դեմքը։

## Ծանոթագրություններ

## Արտաքին հղումներ
* Սաշա Սավելևան 7days.ru կայքում
* Ալեքսանդրա Սավելևայի անկետան «Աստղերի ֆաբրիկայի» կայքում
* Կայք Սաշա Սավելևայի մասին

Կատեգորիա:Աստղերի ֆաբրիկա (Ռուսաստան)
Կատեգորիա:Ռուս երգչուհիներ
Կատեգորիա:Ռուսաստանի փոփ-վոկալիստներ
Բելառուսի Հանրապետության ազգային բանկ

**Բելառուսի Հանրապետության ազգային բանկ** (), Բելառուսի կենտրոնական բանկը՝ տեղակայված Մինսկում։

Իր գործունեության մեջ բանկն անկախ է, հաշվետու է միայն Բելառուսի Հանրապետության նախագահին, որը հաստատում է բանկի կանոնադրությունը, խորհրդարանի համաձայնությամբ նշանակում է բանկի նախագահին և խորհրդի անդամներին։

## Պատմություն
1921 թվականի դեկտեմբերի 3-ին Բեռառուսի ԽՍՀ ժողովրդական կոմիսարների խորհրդի որոշմամբ Բելառուսի ԽՍՀ Ֆինանսների կոմիսարիատին կից ստեղծվել է ՌՍՖՍՌ պետական բանկի Բելառուսի գրասենյակը, որն իր գործունեությունն սկսել է 1922 թվականի հունվարի 3-ին։ Մեկ տարի անց, ԽՍՀՄ պետբանկի հաստատումից անմիջապես հետո բանկն ընդգրկվել է Խորհրդային բանկային համակարգում։ Բանկը վերակազմավորվել է 1959 և 1987 թվականներին։

Բելառուսում անկախ բանկային համակարգի և ազգային բանկի պատմությունն սկսվել է Խորհրդային Միության փլուզումից հետո երկրի անկախության ձեռքբերման հետ մեկտեղ։ 1990 թվականի դեկտեմբերին Բելառուսական Խորհրդային Սոցիալիստական Հանրապետությունն ընդունվել է «Բեռառուսի ԽՍՀ ազգային բանկի» և «Բելառուսի ԽՍՀ-ում Բանկերի և բանկային գործունեության մասին» օրենքները, որոնք ուժի մեջ են մտել 1991 թվականի հունվարի 1-ին։ Բելառուսի տարածքում բոլոր բանկային հաստատությունները հայտարարվեցին պետության սեփականություն և ԽՍՀՄ պետական բանկի բելառուսական հանրապետական բանկի հենքի վրա ստեղծվեց Ազգային բանկը։ 1991 թվականի ապրիլի 1-ին ավարտվեց Ազգային բանկի ձևավորումը։

### Ազգային բանկի խորհրդի նախագահներ
* Նիկոլայ Օմելյանովիչ (1986-1991)
* Ստանիսլավ Բոգդանկևիչ (1991-1995)
* Թամարա Վիննիկովա (1996-1997)
* Գենադի Ալեյնիկով (1997-1998)
* Պյոտր Պրոկոպովիչ (1998-2011)
* Նադեժդա Երմակովա (2011-2014)
* Պավել Կալլաուր (2014–2025)
* Ռոման Գոլովչենկո (2025–)

## Ծանոթագրություններ

## Արտաքին հղումներ
* Պաշտոնական կայք
* Виртуальный тур (18.10.2014 - День открытых дверей) 

Կատեգորիա:Բելառուսի բանկեր
Կատեգորիա:Կենտրոնական բանկեր
Թագավորը (ֆիլմ, 2017)

**Թագավորը**՝ (հանգըլ՝ 더 킹) 2017 թվականի հարավկորեական  քաղաքական կրիմինալ թրելլեր։ Գլխավոր դերերում՝ Ջո Ին-սունգ և Ջունգ Վու-սունգ։

## Պատմություն
Պատմություն  Թայ-սուի (Ջո Ին-սունգ) մասին է, ով ծնվել է աղքատ ընտանիքում, որոշում է դառնալ դատախազ այն բանից հետո, երբ հասկանում  է, որ իշխանությունը ամենակարևոր բանն է կյանքում և 90-ական թվականների  ամենակարևոր խորհրդանիշն է։ Ընդունվելով մենահեղինակավոր դատախազական դպրոց,   նա զգում է ժողովրդավարական դիմադրությունը Կորեայում նա վերջապես հասնում է իր նպատակին, բայց նրա կյանքը ավելի լավը չէ, քան աշխատավարձ ստացող մարդու կյանքը։ Պատահաբար նա միանում է հզոր դատախազների, ովքեր հարստություն և իշխանություն ունեն։ Նա վերջապես զգում է բարձր խավի կյանքի քաղցրությունը, բայց նա ոչ միայն վայելում է գերիշխանության քաղցրությունը, այլ նաև տեսնում է դրա դաժան կողմերը։

## Դերեր
### Գլխավոր
* Ջո ինգ-սունգ՝  Թայ-սու
* Ջունգ Վու-սունգ՝  Կանգ-շիկ

### Երկրորդական դերեր
* Կիմ Ահ-Ջունգ՝ Սանգ-հի
* Ռյու Ջուն-յեոլ՝ Չոյ Դու-իլ
* Կիմ Էյի-սունգ՝ Կիմ Հյուգ-սու
* Ջանգ Մյունգ-Գաբ՝  Ամ հյուն-գի
* Ջանգ էուն-չե՝  Պարկ Թի-սուի քույր
* Կիմ Սո-ջին ՝ Ահն Հի-յեոն

### Այլ դերեր
* Ջունգ Սունգ-մո
* Հվանգ Սենգ-ան
* Լի Ջու-յոն
* Չա Յեոբ
* Պարկ Ջունգ-մին
* Ջունգ Դա-ուն
* Լի Յեոլ-եում
* Չոի Գվի-հվա
* Օհ Դի-հվան
* Հան Սու-յեոն
* Լիմ Հակ-սուն 
* Սիո Վանգ-սեոկ
* Լի Կյու-հո
* Չոի Յոնգ-Դո
* Մի Սոկ
* Լի Հո-չեոլ
* Կիմ Կու-կյունգ
* Պարկ Ջի-հոնգ
* Ջո Վու-ջին

## Արտադրություն
Սցենարի առաջին ընթերցումը տեղի է ունեցել 2016 թվականի հունվարի վերջին
:Նկարահանումները սկսվել է փետրվարի 4-ին և ավարտվել 2016 թվականի հուլիսի 3ին
:Նկարահանումները տեղի են ունեցել Սեուլում, Դեջոնում և Բուսանում (Հարավային Կորեա)։

## Թողարկում
Ֆիլմը Հարավային Կորեայում թողարկվել է  2017 թվականի հունվարի 18-ին։ Ֆիլմը նաև ցուցադրվել է Հարավային Ամերիկայում 2017 թվականի հունվարի 27 ին ։

## Ընդունարան
Ֆիլմը առաջինն է հարավկորեական այս տարվա ֆիլմերի մեջ, որը գրանցել է 1.85 միլլիոն հանդիսատեսով ։

## Մրցանակներ և անվանակարգեր

## Ծանոթագրություններ

Կատեգորիա:2010-ականների կորեերեն ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական ֆիլմեր
Amar pelos dois

«**Amar pelos dois**» («Սիրել երկուսի փոխարեն»), պորտուգալացի երգիչ Սալվադոր Սոբրալի երգը, որը գրել է քույրը՝ Լուիզա Սոբրալը։

Երգը հաղթելով նախ Festival da Canção 2017 ազգային մրցույթում, ապա նաև Եվրատեսիլ 2017-ում Պորտուգալիա բերեց 1964 թվականի դեբյուտից հետո առաջին հաղթանակը։

Գործիքավորման հեղինակը Լուիս Ֆիգեյրեդոն է։

## Տեղեկություն երգի մասին
«Amar pelos dois»-ը երեք րոպե հինգ վայրկյան տևողություն ունեցող ջազային երգ է (3։05), որի տեմպը 92 հարված մեկ րոպեում։ Երաժշտությունը կատարվում է լարային գործիքներով և դաշնամուրով, առանց բեք վոկալի։

Սալվադոր Սոբրալը ասել է, որ «Amar pelos dois»-ը գրվել է հին ժամանակների «մեծն ամերիկյան երգահանների» երգերի ազդեցության տակ ։

Լուիզան ասել է. «Երբ ես մտածում էի այդ երգի մասին, ինձ թվում էր, որ այն մարդկանց կգերի իր պարզությամբ։ Իսկ իմ եղբայրը կարող է երգել և "Happy birthday"-ը այնպես, որ անհավատալի կարող է երգել»։

Երգի հերոսը դիմում է իր նախկին սիրեցյալին։ Նա ասում է, որ ապրում է միայն հանուն դեպի իրեն ունեցած սիրո համար և մինչ իրեն հանդիպելը նա ոչ թե ապրում էր, այլ միան գոյություն ուներ։ Նա խնդրում է աղջկան լսել նրա աղաչանքները, վերադառնալ և նորից սիրել իրեն։ Երգի վերջում նա հայտարարում է, որ եթե նա չզիջի, իր սիրտը «կարող է սիրել երկուսի փոխարեն»։

## Արձագանքներ
Ֆրանսիական 20 Minutes թերթը «Amar pelos dois» երգը անվանել է «հիասքանչ մելամաղձոտ երգ» և նշել է «սքանչելի անարդիական հնչողություն» ։

Ֆրանսիական Paris Match ամսագիրը երգը համարել է տարվա ամենասիրելի 10 երգերից մեկը, ինչպես նաև գովաբանել է Սալվադոր Սոբրալին, ասելով հիասքանչ վոկալայի կատարում։

Բրիտանական Metro մետրո թերթը Պորտուգալիայի ելույթը անվանել է Եվրատեսիլի լավագույն ելույթներից մեկը։

«Արտիստիկ, գեղեցիկ ստեղծված և նուրբ ստեղծագործություն»-գրել է բրիտանական The Telegraph թերթը։

## Մրցանակներ
«Amar pelos dois» ստացել է Մարսել Բեզանսոնի մրցանակաբաշխության 3 կատեգորիաներից 2-ի մրցանակները։ «Լավագույն կատարող» է ընտրվել Սալվադոր Սոբրալը, իսկ «Լավագույն կոմպոզիտոր»՝ Լուիզա Սոբրալը։

## Հիթ-շքերթներ

## Ծանոթագրություններ

## Արտաքին հղումներ
* 
* 

Կատեգորիա:2017 երգեր
Անկախության հրապարակ (Մինսկ)

**Անկախության հրապարակ** (), հրապարակ Բելառուսի մայրաքաղաք Մինսկում։ Համարվում է Մինսկի Անկախության պողոտայի տեսարժան վայրերից մեկը։ Այս հրապարակում են գտնվում Բելառուսի Հանրապետության Գերագույն խորհուրդը և Մինսկի քաղաքապետարանը։ Բելառուսական Խորհրդային Սոցիալիստական Հանրապետության օրոք հրապարակը կոչվել է Լենինի անվամբ։ Եվրոպայի ամենամեծ հրապարակներից մեկն է։

## Պատմություն
thumb|Գերմանական զորքերն անցնում են Անկախության հրապարակով, 1941
Հրապարակը նախագծվել է 20-րդ դարի 30-ական թվականներին խորհրդային ճարտարապետ Իոսիֆ Լանգբարդի կողմից խորհրդային ժամանակներում որպես հանրահավաքների, Մինսկի հիմնական հանդիսավորությունների անցկացման վայրը։ Երկրորդ համաշխարհային պատերազմի ժամանակ հրապարակում գտնվող շենքերի մեծ մասը ոչնչացվել են նացիստների կողմից։ 1946-1984 թվականներին Հոկտեմբեր հրապարակը փոխարինել է Լենինի հրապարակին որպես քաղաքի հիմնական վայր։ Անկախության հրապարակի վերակառուցման նախագիծը մեկնարկել է Խորհրդային Միության փլուզումից հետո։ Վերակառուցման առաջին փուլն ավարտվել է 2002 թվականին, փոխվել է տարածքի տրանսպորտային նախագիծը, կառուցվել են ևս երկու հետիոտնային ստորգետնյա անցումներ, որոնք կդառնան ստորգետնյա առևտրի կենտրոնի մաս։

## Իրադարձություններ
**Շքերթներ**
* Խորհրդային Միության կառավարման ժամանակաշրջանում այս հրապարակում են տեղի ունեցել Աշխատավորների միջազգային օրվան (մինչև 1969 թվական), Հաղթանակի օրվան և Հոկտեմբերյան հեղափոխությանը նվիրված շքերթները։ Կոմունիստական կուսակցության առաջին քարտուղարը և Քաղբյուրոյի անդամները կանգնում էին Լենինի արձանի առջևի հարթակին։ Այդ շքերթները տեղի են ունեցել մինչև 1989 թվական։
* Անկախության հրապարակում Բելառուսի Հանրապետության առաջին շքերթը տեղի է ունեցել 1997 թվականի հունիսի 7-ին։
**Ցույցեր**
* 1970 թվականի ապրիլի 22-ին հրապարակում տեղի է ունեցել Վլադիմիր Լենինի ծննդյան 100-ամյակին նվիրված հանրահավաք։
* Մինսկի 900-ամյակին նվիրված հանրահավաքները տեղի են ունեցել 1967 թվականին։

## Ճարտարապետական հուշարձաններ
### Շենքեր

**Այլ**
* Մաքսիմ Տանկի անվան Բելառուսի պետական մանկավարժական համալսարան
* Մինսկի մետրոյի գլխավոր գրասենյակ
* Մինսկի քաղաքապետարան
* Նախկին կոմերցիոն բնակելի շենքեր, 20-րդ դարի սկիզբ
* Լենինի արձանը կառավարության շենքի դիմաց
* ԳՈՒՄ առևտրի կենտրոն
**Լենինի արձանը**
Լենինի արձանը գտնվում է Գերագույն խորհրդի շենքի դիմաց։

## Ծանոթագրություններ

Կատեգորիա:Մինսկի հրապարակներ
Կատեգորիա:Մինսկի շենքեր և կառույցներ
Անկախության հրապարակ (այլ կիրառումներ)

**Անկախության հրապարակ** անվանումը կարող է վերաբերել հետևյալին՝

* Անկախության հրապարակ (Գյումրի)
* Անկախության հրապարակ (Մինսկ)
Օսկոլկի

**«Օսկոլկի»** (), հումորային, գրական-գեղարվեստական շաբաթաթերթ։ Հրատարակվել է 1881-1916 թվականներին։  Ամսագրի գոյության առաջին տարում խմբագիրը Ռոման Ռոմանովիչ Գոլիկեն  էր, որը ավելի վաղ հրատարակել էր «Նկարների հավաքածու» գեղարվեստական շաբաթաթերթը։ 1882-1906 թվականներին հրատարակիչը և խմբագիրը հայտնի գրող Նիկոլայ Ալեքսանդրի Լեյկինն էր։ 1906-1908 թվականներին խմբագրությունը գլխավորում էր գրող-երգիծաբան Վիկտոր Վիկտորի Բիլիբինը՝ Ի․ Գրեկ կեղծանունով։  19-րդ դարի 80-ական թվականներին «Օսկոլկին» ամենամեծ լիբերալ ռուսական ամսագիրն էր։  Անտոն Չեխովը՝ իր վաղ ստեղծագործական տարիներին ակտիվ համագործակցել է թերթին։ 1882-1887 թվականներին այնտեղ լույս են տեսել Չեխովի 270-ից ավել ստեղծագործությունները, այդ թվում առաջին պատմվածքների ժողովածուն՝ «Մելպոմենի հեքիաթները» (1884)։

## Բանաստեղծներ և գրողներ
* Ալեքսանդր Ամֆիտեատրով
* Ալեքսեյ Բուդիշև 
* Ալեքսանդր Գերսոն
* Վլադիմիր Գիլյարովսկի
* Պյոտր Գնեդիչ
* Եվգենի Կոնի
* Կոնստանտին Լդով
* Վլադիմիր Մազուրկևիչ
* Լիոդոր Պալմին
* Նիկոլայ Պոզնյակով

## Նկարիչներ
* Ալեքսեյ Աֆանասև
* Ալեքսանդր Լեբեդև 
* Նիկոլայ Չեխով

## Ծանոթագրություններ

## Արտաքին հղումներ
* Русская сатира и юмор второй половины XIX — начала XX в., Москва, «Художественная литература», 1988.
* Отсканированные страницы журнала на сайте sobralio.net 
* 

Կատեգորիա:1881 հիմնադրումներ Ռուսաստանում
Կատեգորիա:Անտոն Չեխով
Կատեգորիա:Ռուսական գրական ամսագրեր
Կատեգորիա:Ռուսերեն ամսագրեր
Շրջանային կենտրոն (ԱՄՆ)

250px|մինի|Ֆարմինգտոն քաղաքի գլխավոր փողոց, Ֆրանկլին շրջանի շրջկենտրոն (Մեն նահանգ), 1905
**Շրջանային կենտրոն** (), շրջանի հիմնական բնակեցված կենտրոնը, որում տեղակայված են մարզային իշխանությունների վարչությունները։
ԱՄՆ-ի հյուսիս արևելքում օգտագործվում է նաև «կոմսային քաղաք» անվանումը։
Շրջանային կենտրոն կարող է լինել նաև չընդգրկված տարածքը։ Սովորաբար դա վերաբերվում է այն տարածքներին, որտեղ չկան սեփական ընկերություններ։ (англ. shire town)
Շրջանային դատարանը և շրջանի վարչակազմը սովորաբար գտնվում են շրջանային կենտրոնում, սակայն որոշ դեպքերում վարչական մարմինները կարող են գտնվել այլ շրջանի բնակավայրերում։
Շատ երկրներում կա մեկ շրջանային կենտրոն, սակայն որոշ շրջանի նահանգներ` Ալաբամա, Արկանզաս, Այովա, Կենտուկի, Մասաչուսեթս, Միսսիսիպի, Նյու Հեմփշիր, Նյու Յորք, Վերմոնտ և Հյուսիսային Կարոլինա ունեն երկու և ավելի կենտրոններ։ Սովորաբար դրանք գտնվում են շրջանի հակադիր ծայրերում։
ԱՄՆ-ի աշխարհագրության մեջ միակ դեպքը, երբ շրջանի մայրաքաղաքը գտնվում է այլ շրջանում՝ Ալյասկայի Քինգ –Սալմոն բնակավայրում, որը հանդիսանում է Լեյկ-էնդ-Պենիսուլայի մայրաքաղաքը։ Այն ամբողջությամբ տեղակայված է Բրիստոլ-Բեյ տարածքում։
## 2 և ավելի շրջկենտրոն ունեցող շրջաններ
Ստորև բերված ցանկը 31 շրջանների 11 նահանգներից է, որոնցից յուրաքանչյուրն ունի մի քանի տարածքային կենտրոններ։
}
| Արկանզաս
| 
|-
| 4.
| Ել
| 
| Արկանզաս
|
|-
| 5.
| Քլեյ
| 
| Արկանզաս
|
|-
| 6.
| Քրեյգհեդ
| 
| Արկանզաս
|
|-
| 7.
| Քարոլ
| 
| Արկանզաս
|
|-
| 8.
| Լոգան
| 
| Արկանզաս
|
|-
| 9.
| Միսիսիպի
| 
| Արկանզաս
|
|-
| 10.
| Փրեյրի
| 
| Արկանզաս
|
|-
| 11.
| Սեբաստիան
| 
| Արկանզաս
|
|-
| 12.
| Ֆրանկլին
| 
| Արկանզաս
|
|-
| 13.
| Բենինգտոն
| 
| Վերմոնտ
|
|-
| 14.
| Քենտոն
| 
| Կենտուկի
|
|-
| 15.
| Միդլսեքս
| 
| Մասսաչուսեթս
| Մասսաչուսեթս
|-
| 16.
| Փլիմաութ
| 
| Մասսաչուսեթս
| Փլիմաութ
|-
| 17.
| Էսեքս
| 
| Մասսաչուսեթս
| Սեյլեմս և Լորենս 
|-
| 18.
| Բոլիվար| 
| 
|Միսիսիպի
|-
| 19.
| Ջասպեր
| 
| Միսիսիպի
|
|-
| 20.
| Ջոնս
| 
| Միսիսիպի
|
|-
| 21.
| Քերոլ
| 
| Միսիսիպի
|
|-
| 22.
| Փանոլա
| 
| Միսիսիպի
|
|-
| 23.
| Թալահաչի
| 
| Միսիսիպի
|
|-
| 24.
| Հինդս
| 
| Միսիսիպի
|
|-
| 25.
| Հարիսոն
| 
| Միսիսիպի
|
|-
| 26.
| Չիկասաու
| 
| Միսիսիպի
|
|-
| 27.
| Յալոբուշա
| 
| Միսիսիպի
|
|-
| 28.
| Ջեքսոն
| 
| Միսսուրի
|
|-
| 29.
| Հիլբորու
| 
| Նյու Հեմփշիր
|
|-
| 30.
| Սենեկա
| 
| Նյու Յորք
|
|-
| 31.
| Գիլֆորդ
| 
| Հյուսիսային Կարոլինա
|
|}
## Ծանոթագրություններ

Կատեգորիա:ԱՄՆ-ի շրջաններ
Աբել Աբեղյան

**Աբել Աբեղյան** (գրաբար՝ Աբեղ Աբեղյան, ), հայ նախարար, Աբեղյանքի տեր, Մեծ Հայքի Արքունիքի սպասարարման և գահավորման նախարար, Աբեղյանների նախարարական տոհմի հիմնադիր։

## Կենսագրություն
Ըստ Մովսես Խորենացու, Աբեղյանների նախարարությունը հաստատել է Մեծ Հայքի արքա Վաղարշակ Ա Արշակունին՝ Աբելին (Աբեղին) կարգելով արքունիքի սպասարար և գահավոր նախարար։

## Ծանոթագրություններ

Կատեգորիա:Այրարատի իշխաններ
Կատեգորիա:Աբեղյաններ
Կատեգորիա:Արքունի սպասարարման և գահավորման նախարարներ
Կատեգորիա:Մեծ Հայքի արքունիքի ապասարարության և գահավորման նախարարություն
Կատեգորիա:Մ.թ.ա. 3-րդ դարի հայեր
Քամելեոն (պատմվածք)

**Քամելեոն** (), ռուս գրող Անտոն Պավլովիչ Չեխովի պատմվածքներից։ Առաջին անգամ հրապարակվել է «Օսկոլկի» ամսագրի 36-րդ համարում 1884 թվականի սեպտեմբերի 8-ին  «Անտոն Չեխոնտե» ստորագրությամբ։ 1886 թվականին աննշան փոփոխություններով հրատարակվել է «Օսկոլկի» ամսագրում Չեխովի «Երփներանգ պատմվածքներ» ժողովածուի հետ։

Չեխովի կենդանության ժամանակ պատմվածքը թարգմանվել է բուլղարերեն, հունգարերեն, գերմաներեն, լեհերեն, սերբախորվաթերեն, ֆիններեն և չեխերեն լեզուներով։ Մտնում է Ռուսաստանի հիմնական կրթական ծրագրի մեջ։ Պատմվածքը էկրանավորվել է 1971 թվականին որպես սովետական հեռուստաֆիլմի մի հատված՝ «Այս տարբեր, տարբեր տարբեր դեմքեր» վերնագրով։ Նաև 2009 թվականին պատմվածքի մոտիվներով ստեղծվել է «Օչումելով» կարճամետրաժ, անիմացիոն ֆիլմը։
## Սյուժե
Ոստիկանապետ Օչումելովը շուկայի հրապարակում ականատես է լինում մի միջադեպի։ Ոսկե գործերի վարպետ Խրյուկինը ամբոխին է ցույց տալիս իր արյունոտ մատը, որը կծել էր մի անտեր թափառական շուն։ Մինչև ամբոխը պարզում է, արդյո՞ք թափառական է, թե՞ գեներալի շունն է։ Օչումելովը կախված շան կարգավիճակից բազմիցս փոխում է իր հրահանգները։ Խրյուկինի սպառնալիքներից ելնելով մե՛կ հրամայում է ոչնչացնել շանը, մե՛կ հակառակն է ասում։
## Ծանոթագրություններ

Կատեգորիա:1884 պատմվածքներ
Կատեգորիա:Անտոն Չեխովի ստեղծագործություններ
Վասիլի Շվեց

**Վասիլի Շվեց** (, ), խորհրդային ուկրաինացի գրող, բանաստեղծ։ ԽՄԿԿ անդամ։

## Կենսագրություն
Վասիլի Շվեցը ծնվել է 1906 թվականին Կիևի մարզի Իվանկովո գյուղում, չքավոր գյուղացու ընտանիքում։ 1912 թվականին Շվեցի ընտանիքը Իվանկովոյից տեղափոխվել է Ալթայ, 1916 թվականին կրկին վերադարձել Իվանկովո։ Սովորել է Ռժևսկի մանկավարժական դպրոցում, Խարկովի պոլիտեխնիկական տեխնիկումում, 1941 թվականին ավարտել է Կիևի մանկավարժական ինստիտուտի բանասիրական ֆակուլտետը։ Մասնակցել է Հայրենական մեծ պատերազմին։ Նախ եղել է հրետանային սպա, վիրավորվելուց հետո` թերթերի ռազմական թղթակից։

Մահացել է 1993 թվականին։ Թաղված է Կիևի Բայկովո գերեզմանատանը։

## Ստեղծագործություններ
Շվեցի առաջին բանաստեղծությունները լույս են տեսել 1937 թվականին «Մոլոդիյ բոլշևիկ», «Ուկրաինսկա Լիտերատուրա» ամսագրերում։ Հիմնական ստեղծագործություններից են` 
* «Բարի առավոտ, Ուկրաինա» (1945) 
* «Լիրիկա» 
* «Այգաբաց» 
* «Հավատարիմ ընկերներ» (1952) 
* «Ծիածան» (1956) 
* «Անհանգիստ ամառ» (1959) 
* «Քայլեր և տարիներ» (1962) 
* «Մենամարտ» (1965) 
* «Կենդանի մանյակ» (1971) 
* «Գտնված տետր» (1975) 
* Երկեր 2 հատորով (1978) 
* «Սպասումներ» (1984) 
* «Նամակներ խրամատում» (1985)

## Պարգևներ
* Կարմիր դրոշի շքանշան
* Վլադիմիր Սոսյուրի անվան մրցանակ, 1982
* Պավել Տիչինայի անվան մրցանակ

## Գրականություն
* Енциклопедія українознавства։ Словникова частина։ [в 11 т.] / Наукове товариство імені Шевченка ; гол. ред. проф., д-р Володимир Кубійович. — Париж ; Нью-Йорк։ Молоде життя ; Львів ; Київ։ Глобус, 1955—2003.

## Ծանոթագրություններ

Կատեգորիա:Բանաստեղծներ այբբենական կարգով
Կատեգորիա:ԽՄԿԿ անդամներ
Կատեգորիա:Խորհրդային բանաստեղծներ
Կատեգորիա:Կարմիր աստղի շքանշանի ասպետներ
Կատեգորիա:Հայրենական մեծ պատերազմի մասնակիցներ
Կատեգորիա:Ուկրաինացի գրողներ
Կատեգորիա:Ուկրաինացի լրագրողներ
Կատեգորիա:Ուկրաինացի բանաստեղծներ
Միխայիլ Վելլեր

**Միխայիլ Վելլեր** (, ), ռուս գրող, հրապարակախոս։ Ռուսական *ՓԵՆ-Կենտրոնի* անդամ։

## Կենսագրություն
Ծնվել է հրեական ընտանիքում։ Սովորել է Լենինգրադի համալսարանում, եղել է թափառաշրջիկ, ճանապարհորդ, ձկնորսային նավի ծովային։ Բանակում ծառայելուց հետո աշխատել է դպրոցում, թանգարանում, հնագիտական արշավներում։

Գրել սկսել է 1976 թվականին՝ Լենինգրադում, առաջին անգամ տպագրվել է 1978 թ.։ 1979 թ. տեղափոխվել է Տալլին։ 1983 թ. տպագրվում է պատմվածքների առաջին ժողովածուն՝ «Ուզում եմ դռնապան լինել», որը թարգմանվել է հայերեն։

1993 թ. Տալլինում հրատարակվում է «Նևսկի պողոտայի լեգենդները» գիրքը, 2009 թ.` «Արբատի լեգենդները»։ Բնակվում է Մոսկվայում, ելույթ է ունենում ռադիոյով, հեռուստատեսությամբ ու գրական երեկոներում։

## Կարծիքը Հայաստանի վերաբերյալ
Առաջին գործը ռուսերեն լույս է տեսել Հայաստանում, ինչից հետո 1980 թ․ այցելել է Հայաստան։ Հաճախ ելույթներ է ունենում Հայաստանի ու Արցախի իրավունքների պաշտպանությամբ։

2020 թ․ Հայ-ադրբեջանական ռազմական բախումների ժամանակ հանդես է եկել Հայաստանի իրավունքների պաշտպանությամբ՝ նշելով, որ իհարկե Ղարաբաղը "հայկական հող է՝ դարեր ու հազարամյակներ շարունակ"։

## Պարգևներ
* Էստոնական սպիտակ աստղի շքանշան

## Գրքեր
* Վելլեր, Միխայիլ - Ուզում եմ դռնապան լինել։ Եր., 1988

## Ծանոթագրություններ

## Արտաքին հղումներ
* Պաշտոնական կայքը 
* http://www.lib.ru/WELLER/ Գործերը

Կատեգորիա:21-րդ դարի ռուս գրողներ
Կատեգորիա:Ռուս արձակագիրներ
Կատեգորիա:Ռուս գիտաֆանտաստիկ գրողներ
Կատեգորիա:Ռուս գրողներ
Կատեգորիա:Ռուս լրագրողներ
Կատեգորիա:Ռուս հրապարակախոսներ
Կատեգորիա:Ռուս փիլիսոփաներ
Կատեգորիա:Ռուսաստանի հրեաներ
Կատեգորիա:Սանկտ Պետերբուրգի համալսարանի լեզվաբանության ֆակուլտետի շրջանավարտներ
Ալեքսանդր Զայցև (այլ կիրառումներ)

**Ալեքսանդր Զայցև**, կարող է վերաբերել՝
* Ալեքսանդր Զայցև, ռուս քիմիկոս-օրգանիկ։ Սանկտ Պետերբուրգի Գիտությունների ակադեմիայի թղթանդամ,
* Ալեքսանդր Զայցև, ռուս գեղանկարիչ, մանկավարժ, ՌՍՖՍՀ արվեստի վաստակավոր գործիչ։
Փերթեվնիյալ Վալիդե սուլթան մզկիթ

**Փերթեվնիյալ Վալիդե սուլթանի մզկիթ** (), հայտնի է նաև որպես **Աքսարայի Վալիդե սուլթանի մզկիթ** (), 19-րդ դարի մզկիթ, որը գտնվում է Ստամբուլի Ֆաթիհ շրջանի Աքսարայ թաղամասում։

## Կառուցում
Մզկիթը կառուցվել է 1869- 1871 թվականներին ճարտարապետ Սարգիս Բալյանի կողմից՝ Փերթեվնիյալ սուլթանի պատվերով։ Վերջինս եղել է օսմանյան սուլթաններ Մահմուդ II-ի և Աբդուլ Ազիզի մայրը։ Մզկիթը ներկայացնում է մի քանի ճարտարապետական ոճերի խառնուրդ, այնպիսիք, ինչպիսիք են ռենեսանսը, գոթական ոճը, կայսերական ոճը, ռոկոկո ոճը և իհարկե ավանդական օսմանյան ոճը։ Մզկիթը ունի երկու մինարեթներ և փոքր գմբեթ։

Մզկիթի կողքը առկա են շատրվան, գրադարան, Փերթեվնիյալ սուլթանի թյուրբեն։ Ավելի ուշ, գրադարանի մասնաշենքը տեղափոխվել է Սուլեյմանիե մզկիթ։ Սկզբնական շրջանում մզկիթը գտնվել է Աքսարայի հրապարակում (), սակայն Աթաթուրքի պողոտայի վերակառուցումից հետո ()՝ 50-ական թվականներին, մզկիթը հայտնվել է պողոտայի մակարդակից ցածր։

## Գրականություն
* 
* 
* *İstanbul’un Tarihi ve Camileri*, Ankara 1970։

## Ծանոթագրություններ

## Արտաքին հղումներ
* Images of the Pertevniyal Valide Sultan Mosque 
* T.C. İstanbul Valiliği (Harika İstanbul) / Pertevniyal Valide Sultan Camii ve Tanıtımı 

Կատեգորիա:Ստամբուլի մզկիթներ
Կատեգորիա:Ստամբուլի օսմանյան մզկիթներ
Կատեգորիա:Ֆաթիհ
Նատալյա Բաղդասարյան

**Նատալյա Բաղդասարյան** (), հայ դերասանուհի։

## Կենսագրություն
Նատալյա Բաղդասարյանը ծնվել է 1956 թվականին, ՀԽՍՀ Կապանի շրջանի Եղվարդ գյուղում (այժմ՝ ՀՀ Սյունիքի մարզ)։ 1972 թվականին տեղափոխվել է Կապան քաղաք, ավարտել տեղի թիվ 27 (այժմ՝ թիվ 5) միջնակարգ դպրոցը։ 1973 թվականին եղել է Կապանի Ալեքսանդր Շիրվանզադեի անվան պետական դրամատիկական թատրոնի սկսնակ դերասանուհի։ 1975-1978 թվականներին սովորել է Էջմիածնի Ակումբագրադարանային տեխնիկումի ռեժիսորական բաժնում։ Մինչև 1980 թվականն աշխատել է Կապանի դրամատիկական թատրոնում, 1980-1983 թվականներին՝ Գավառի Լևոն Քալանթարի անվան պետական դրամատիկական թատրոնում։ 1983 թվականին վերադարձել է Կապան։ Նույն թվականից աշխատում է Ալեքսանդր Շիրվանզադեի անվան պետական դրամատիկական թատրոնում։

## Ներկայացումներ

## Պարգևներ, մրցանակներ
* Մովսես Խորենացու մեդալ
* ՀՀ մշակույթի նախարարության ոսկե մեդալ
* «Լոռի 2008» փառատոնի «Լավագույն կին դերակատար» մրցանակ
* ՀՀ մշակույթի նախարարության պատվոգիր
* ՀՀ պաշտպանության նախարարության պատվոգիր
* Սյունիքի մարզպետի պատվոգիր
* ՀԹԳՄ պատվոգիր

## Ծանոթագրություններ

Կատեգորիա:Եղվարդ (Սյունիքի մարզ) գյուղում ծնվածներ
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:Հայ դերասաններ
Կատեգորիա:Հայ դերասանուհիներ
Կատեգորիա:Մովսես Խորենացու մեդալակիրներ
Բարդածան Եդեսիացի

**Բարդածան Եդեսացի** (), ասորի պատմագիր։ Երրորդ դարի սկզբին քարոզչական նպատակով եկել է Հայաստան և հաստատվել Դարանաղյաց գավառի Անի ամրոցում։ Ծանոթացել է հայ մեհենական պատմությանը, թարգմանել ասորերենի, ապա հունարենի՝ ավելացնելով իր ժամանակի անցքերի պատմությունը։ Բարդածանի պատմական երկը, որն աղբյուր է ծառայել Մովսես Խորենացու «Հայոց պատմության» համար, չի պահպանվել։

## Ծանոթագրություններ

Կատեգորիա:Ասորի պատմիչներ
Մեսիլա Դոդա

**Մեսիլա Դոդա** (, ), ալբանացի քաղաքական գործիչ, 2001 թվականից Ալբանիայի խորհրդարանի պատգամավոր, Ալբանիայի ժողովրդավարական կուսակցության հիմնադիրներից։

## Կենսագրություն
Մեսիլա Դոդան ծնվել է 1971 թվականին Կուկասում։ Տիրանայի համալսարանում ուսանել է տնտեսագիտություն, Հռոմում՝ փիլիսոփայություն։ Քաղաքական գործունեությունն սկսել է 1991 թվականին՝ ուսանողական բողոքի ցույցերի ընթացքում, երբ Ալբանիայում տապալվեց կոմունիստական ռեժիմը։ Դոդան զբաղեցրել է տարբեր քաղաքական պաշտոններ, ինչպես նաև աշխատել է որպես լրագրող և հեռուստահաղորդավար։

1991 թվականին միացել է Դեմոկրատական կուսակցությանը, 2016 թվականին բաց նամակով հեռացել կուսակցությունից՝ նշելով, որ զղջում է կուսակցությունից դուրս գալու համար, մի կուսակցություն, որը նա հիմնադրել է այլ ուսանողների և ուսուցիչների հետ միասին 25 տարի առաջ։

Ալբանիայի ժողովրդավարական կուսակցությունից հեռանալուց հետո Դոդան միացել է Արդարադատություն, ինտեգրացիա և միասնություն կուսակցությանը, որի ուշադրության կենտրոնում համազգային հարցերն են, ինչպիսին է Չամ հիմնահարցը։

Դոդան Ալբանիայի խորհրդարանի առավել պահպանողական պատգամավորից է։ Նա դեմ է արտահայտվել ԼԳԲՏ մարդկանց նույնպիսի իրավունքներ տրամադրելու օրենսդրության, ինչպես նաև Ալբանիայում մարիխուանայի և մարմնավաճառության օրինականացման դեմ։ Նրան մեղադրում են ԼԳԲՏ համայնքի նկատմամբ ակնհայտ խտրականության մեջ։

## Ծանոթագրություններ

Կատեգորիա:Ալբանիայի քաղաքական գործիչներ
Կատեգորիա:Տիրանայի համալսարանի շրջանավարտներ
Կատեգորիա:21-րդ դարի կին քաղաքական գործիչներ
Կատեգորիա:Ալբանիայի խորհրդարանի պատգամավորներ
Կատեգորիա:Ալբանիայի կին քաղաքական գործիչներ
Կատեգորիա:Կին տնտեսագետներ
Կատեգորիա:Կին փիլիսոփաներ
Ալեքսանդեր Ռինգ

**Ալեքսանդեր Ռինգ** (ֆին.՝ Alexander Ring, ), ֆինլանդացի ֆուտբոլիստ, կիսապաշտպան։ Հանդես է գալիս ամերիկյան «Նյու Յորք Սիթի»-ի և Ֆինլանդիայի ազգային հավաքականի կազմում։

## Ակումբային կարիերա
2011 թվականի սեպտեմբերի 26-ին Ռինգը պայմանագիր է կնքել ֆինլանդական «*ՀԻԿ*»-ի հետ։ Պայմանագիրը նախատեսված է եղել մինչև 2015 թվականը։

2012 թվականի հունվարին Ալեքսանդերը վարձակալական հիմունքներով տեղափոխվել է գերմանական «Բորուսիա»։ Թիմի կազմում իր դեբյուտը նշել է 2012 թվականի մարտի 10-ին՝ «Ֆրայբուրգ»-ի դեմ խաղում։ Թիմի կազմում իր առաջին գոլը խփել է օգոստոսի 22-ին՝ «Դինամո»-ի դեմ խաղում։

2013-2016 թվականների ընթացքում Ռինգը հանդես է եկել «Կայզերսլաուտերն»-ի կազմում։

2017 թվականի հունվարից Ալեքսանդերը հանդես է գալիս ամերիկյան «Նյու Յորք Սիթի»-ի կազմում։

## Միջազգային կարիերա
Ֆինլանդիայի ազգային հավաքականի կազմում Ալեքսանդեր Ռինգը իր դեբյուտը նշել է 2011 թվականի հուլիսի 7-ին՝ Շվեդիայի հավաքականի դեմ խաղում։

## Ձեռքբերումներ
* Ֆինլանդիայի չեմպիոն - 2011
* Ֆինլանդիայի գավաթակիր - 2011

## Ծանոթագրություններ

## Արտաքին հղումներ
* 
* 

Կատեգորիա:1991 ծնունդներ
Կատեգորիա:Ապրիլի 9 ծնունդներ
Կատեգորիա:Բայեր Լևերկուզենի ֆուտբոլիստներ
Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:Հելսինկի քաղաքում ծնվածներ
Կատեգորիա:Նյու Յորք Սիթիի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆինն ֆուտբոլիստներ
Հարություն Գասպարյան

**Հարություն Միսակի Գասպարյան** (1896, Ալեքսանդրապոլ - 1937), հայ կուսակցական, պետական գործիչ, ինժեներ։

## Կենսագրություն
Ծնվել է Ալեքսանդրապոլում, ծառայողի ընտանիքում։ Փոքր հասակում զրկվելով հորից, մոր և եղբոր հետ տեղափոխվում է Թիֆլիս, որտեղ մայրը լվացարարությամբ է զբաղվել, իսկ մեծ եղբայրը ստիպված է լինում 14 տարեկան հասակից աշխատել տպարանում։ Հարութիկին տալիս են Ներսիսյան դպրոց։

Բարձր դասարաններում սովորելիս նա ներգրավվում է մարքսիստական խմբակի մեջ, իսկ դպրոցն ավարտելուց հետո, 1917 թվականին, ընդունվում է բոլշևիկյան կուսակցության շարքերը և լծվում քաղաքական պայքարի՝ աշխատելով սկզբում «Պայքար» թերթի և ապա բոլշևիկյան «Կարմիր օրեր» թերթի խմբագրություններում։

1918 թվականին մի խումբ ընկերների հետ անցնում է Հյուսիսային Կովկաս, որտեղ ընտրվում է Արմավիրի ժողովրդահեղափոխական հայկական կոմիտեի նախագահ, ապա կարմիր բանակի հետ նահանջելով Պյատիգորսկ, մինչև 1919 թվականը աշխատում է այդտեղ որպես ազգությունների ժողկոմի տեղակալ։ Որոշ ժամանակ կռվելով սպիտակգվարդիական զորամասերի դեմ, հիվանդանում է բծավոր տիֆով և ապաքինվելուց հետո տեղափոխվում Թիֆլիս, որտեղ անցնում է ընդհատակյա աշխատանքի՝ լինելով սկզբում անլեգալ «Պահակ» թերթի խմբագրական կոլեգիայի անդամ, ապա կաշեգործների արհմիության պատասխանատու քարտուղար։

Մայիսմեկյան ցույցից և յունկերական ուսումնարանի վրա զինված հարձակումից հետո Գասպարյանն ստիպված է լինում թաքնվել Ախալքալաքում և ապա տեղափոխվել Սուխում, որտեղ մինչև 1921 թվականի մարտ ամիսը աշխատում է Գյումուշ-դերե գյուղում որպես ուսուցիչ։

1921 թվականի մարտին, Աբխազիայում խորհրդային կարգերի հաստատումից հետո, նշանակվում է լուսբաժնի վարիչ, իսկ սեպտեմբերին ուղարկվում է աշխատելու Հայաստանում։ Այստեղ նա սկզբում նշանակվում է միլիցիայի հանրապետական կոմիսար և ապա՝ ՀԱՄԽ-ի կուլտբաժնի վարիչ։ 1923 թվականին Գասպարյանն ընտրվում է ՀԱՄԽ-ի նախագահ և այդ պաշտոնում աշխատում է մինչև 1925 թվականը, երբ նշանակվում է Հայաստանի տեքստիլշինի վարչության նախագահ և ապա Լենինականի տեքստիլ ֆաբրիկայի տնօրեն։

1922-1928 թթ. ընտրվել է Երևանի, Լենինականի և Անդրկովկասի կուսակցական ու խորհրդային ղեկավար օրգանների կազմում։ 1927 թվականին գործուղվել է Գերմանիա, Բելգիա, Ֆրանսիա և Շվեդիա՝ Հայաստանի արդյունաբերության համար սարքավորում ձեռք բերելու։

1928 թվականին Գասպարյանը մեկնում է Մոսկվա՝ շարունակելու ընդհատված ուսումը, որտեղ 1931 թվականին էքստեռն կարգով ավարտում է բարձրագույն ինժեներական ուսումնարանը։

1928-1937 թթ. եղել է տեքստիլշինի մատակարարման բաժնի վարիչ, այնուհետև նախագծային սեկտորի պետ, Կուզնեցկշինի պետ, «Պողպատնախագծի» կառավարչի տեղակալ և ապա Մոսկվայի «Քաղշիննախագիծ» տրեստի կառավարիչ։

Օգտագործել է Հ. Գ., Հարութիկ ծածկանունները։

## Ծանոթագրություններ

Կատեգորիա:Հայ ճարտարագետներ
Կատեգորիա:Թիֆլիսի Ներսիսյան դպրոցի շրջանավարտներ
Կատեգորիա:Հայ պետական գործիչներ
Կատեգորիա:Հայ կուսակցական գործիչներ
Ֆուտբոլն Առաջին համաշխարհային պատերազմում

Երբ Առաջին համաշխարհային պատերազմը սկսվեց 1914 թվականին, այն բացասական ազդեցություն ունեցավ ֆուտբոլի վրա։ Որոշ երկրների ֆուտբոլիստներ գնացին պատերազմ, արդյունքում նրանցից շատերը սպանվեցին։

## Մրցույթներ
Անգլիական Հարոգեյթ Թաուն ֆուտբոլային ակումբը պետք է անցկացներ իր առաջին հանդիպումը 1914 թվականի սեպտեմբերի 5-ին, սակայն այն չեղարկվեց պատերազմի պատճառով։

1915-ից 1919 թվականներին Անգլիայում բոլոր ֆուտբոլային մրցաշարերը չեղարկվեցին։ Շատ ֆուտբոլիստներ գնացին պատերազմ և չվերադարձան, արդյունքում շատ ակումբներ ստիպված էին հրավիրել ֆուտբոլիստների նրանց տեղը լրացնելու համար։

Չնայած Շվեյցարիայի ֆուտբոլային լիգան չկասեցվեց, 8.500 ֆուտբոլիստների 5.800-ը մեկնեցին պատերազմ։

## Սուրբ ծննդյան հրադադար
Սուրբ ծննդյան տոներին ոչ պաշտոնապես Արևմտյան ռազմաճակատում հայտարարվում էր հրադադար։ 1915 թվականի հրադադարի ժամանակ տեղի ունեցավ ֆուտբոլային հանդիպում բրիտանացի և գերմանացի զինվորիների միջև։

## Մարտնչող ֆուտբոլիսներ
### Ֆուտբոլային գումարտակ

1914 թվականի սեպտեմբերի 6-ին Արթուր Կոնան Դոյլը ուղղակի կոչ արեց ֆուտբոլիստների կամավորագրվել ծառայության համար։ Շատ խաղացողներ արձագանքեցին կոչին և ստեղծվեց հատուկ ֆուտբոլային գումարտակ։ Գումարտակը գլխավորեց Ֆրենկ Բաքլին, ով հետագայում հայտնեց որ իր գումարտակի 600 զինվորներից 500-ը զոհվել են։ Մեծ Բրիտանիայում 1914 թվականի դրությամբ ապրում էր 5000 ֆուտբոլիստ, որից 2000-ը անդամգրվեց զինվորական ծառայությանը։

## Ծանոթագրություններ

Կատեգորիա:Ֆուտբոլի պատմություն
Աբալյան

**Աբալյան**, հայկական ազգանուն։

## Ազգանունը կրողներ
* Ավետիս Աբալյան (XIX դար - ?), հայ բանաստեղծ։
* Արկադի Աշոտի Աբալյան, ռուս գրող։
* Արտաշես Իսրայելի Աբալյան (XIX դար - ?), հայ բանաստեղծ։
* Բորիս Գեորգիևիչ Աբալյան (ծ. 1920), ռուսահայ երգչախմբի դիրիժոր։
* Էդուարդ Հայկի Աբալյան (1927-1987), հայ դերասան, կինոռեժիսոր։
* Իսկուհի Միրիկի Աբալյան (ծնվ. 1970), հայ բելառուսական էստրադային երգչուհի։
* Նվարդ Եփրեմի Աբալյան (1920-1994), հայ դերասանուհի, ՀԽՍՀ վաստակավոր արտիստուհի։
* Ռաֆայել Ավետիսի Աբալյան, հայ արձակագիր։
* Ստեփան Աբալյան (19-րդ դար), հայ լրագրող։
* Օլեգ Ալեքսանդրի Աբալյան (ծնվ. 1982), հայ ռուսական հեռուստատեսային և թատերական դերասան։

## Տես նաև
Ազգանունի տարաձևություն է նաև «ց» վերջածանցով ազգանունը՝ Աբալյանց։
* Սերգեյ Քրիստափորի Աբալյանց (1907-1991), հիդրոտեխնիկ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Մոնիկա Կրիմադի

**Մոնիկա Կրիմադի** (, ), ալբանացի քաղաքական գործիչ, Ալբանիայի խորհրդարանի պատգամավոր, Ինտեգրացման սոցիալիստական շարժում կուսակցության առաջատար անդամներից ։

## Կենսագրություն
Մոնիկա Կրիմադին ծնվել է 1974 թվականին Տիրանայում։ 1992 թվականին իրավունք է ստացել սովորելու Տիրանայի համալսարանի բնագիտական ֆակուլտետի բիոքիմիայի բաժնում, 1999 թվականին Գարմիշ-Պարտենկիրխենի Ջորջ Մարշալի կենտրոնում տարածաշրջանային անվտանգության քաղաքականության համար կատարել է ուսումնասիրություններ։ 2000-2002 թվականներին բիզնես վարչարարություն է ուսանել Տիրանայի համալսարանի տնտեսագիտական ֆակուլտետում՝ համագործակցելով Նեբրասկայի համալսարանի հետ։ Կատարել է նաև ասպիրանտական այլ աշխատանքներ։

## Քաղաքականություն
Քաղաքական գործունեությունն սկսել է 1991 թվականին, եղել է FRESSH-ի (Ալբանիայի սոցիալիստական կուսակցության երիտասարդական կազմակերպություն) հիմնադիրներից։ 1992 թվականի հունվարին ընտրվել է նախագահության անդամ, նույն տարվա մայիսին՝ FRESSH-ի I և II համագումարի գլխավոր քարտուղար։ Մինչև 2002 թվականի ապրիլ եղել է FRESSH-ի նախագահ, 1995-2000 թվականներին ընտրվել է Երիտասարդ սոցիալիստների միջազգային միության փոխնախագահ, 1991-2004 թվականներին՝ Ալբանիայի սոցիալիստական կուսակցության անդամ, միաժամանակ՝ 2001-2005 թվականներին՝ Ալբանիայի խորհրդարանի պատգամավոր, ինչպես նաև երկու անգամ ընտրվել է Տիրանայի քաղաքային խորհրդի անդամ, որտեղից ընտրվել է Եվրոպայի խորհրդի տեղական կառավարական պատվիրակության քարտուղար։ 2004 թվականի սեպտեմբերին եղել է Սոցիալիստական ինտեգրացման շարժում կուսակցության (LSI) համահիմնադիրներից։ Սոցիալիստական ինտեգրացման շարժում կուսակցության Տիրանայի մասնաճյուղի գլխավոր քարտուղարն է և Սոցիալիստական ինտեգրացման շարժում կուսակցության անդամ։

## Ընտանիք
Մոնիկա Կրիմադին ամուսնացած է Իլիր Մետայի հետ։ Զույգն ունի երեք երեխա՝ Բորան, Բեսարը և Էրան։

## Հեռուստատեսություն
2005 թվականին Kënga Magjike երաժշտական մրցույթի ժամանակ դուետով հանդես է եկել Մայլինդա Բրեգուի հետ։ Նույն մրցույթում հանդես է եկել նաև ժյուրիի կազմում։

## Ծանոթագրություններ

## Արտաքին հղումներ
* MONIKA KRYEMADHI INTERVISTA ABC NEWS 30 PRILL

Կատեգորիա:Ալբանիայի խորհրդարանի պատգամավորներ
Կատեգորիա:Ալբանիայի կին քաղաքական գործիչներ
Կատեգորիա:Ալբանիայի քաղաքական գործիչներ
Կատեգորիա:Տիրանայի համալսարանի շրջանավարտներ
Samsung Galaxy Note 7

**Samsung Galaxy Note 7**՝ սմարթֆոն-թաբլեթ, Սամսունգ ընկերության արտադրանք, աշխատում է Անդրոիդ օպերացիոն համակարգով։ Ներկայացվել է 2016 թվականի օգոստոսի 2, պաշտոնապես հայտարարվել է 2016 թվականի օգոստոսի 19, որպես Galaxy Note 5 հաջորդող։ Galaxy Note 7 իր նախորդ մոդելի կատարելագործված տարբերակն է։ Չնայած այն հանգամանքին, որ սմարթֆոնը Galaxy Note սերիայի վեցերորդ հեռախոսն է՝ անվանվել է յոթերորդ։ Ընկերությունը գնացել է այդ քայլին, որպեսզի սպառողները համեմատություն չդնեն ընկերության առաջատարի Samsung Galaxy S7 և Note 7 միջև։ Սմարթֆոնը ստացել է խոնավապաշտպանության և ջրադիմացկության սերտիֆիկատ։
200px|մինի|ձախից|Տեղեկագիր նախազգուշացում, Galaxy Note 7 օգտագործումն ավտոբուսներում և շինություններում արգելելու մասին (Orlando ԱՄՆ)

 
Galaxy Note 7 թերություների պատճառով ստեղծված իրավիճակը շատ անհանգստացրեց բնապահպաններին, որովհետև Samsung չէր հայտարարել իր պլաները կապված սմարթֆոնի անվտանգ վերամշակման հարցում։ Եթե սմարթֆոնները դեն նետվեին կստացվեր  730 տոննա տեխնոլոգիական աղբ։ Դա թույլ չտալու համար բնապահպանները  խնդրագիր են ուղղել Samsung Electronics, խնդրելով սմարթֆոնները դեն նետելու փոխարեն դրանք վերամշակեն։

## Ծրագրային ապահովումը
Samsung Galaxy Note 7 աշխատում է  Android օպերացիոն համակարգի  6.0.1 Marshmallow  տարբերակով, Grace UX  ինտերֆեյսով։ Հնարավորություն ունի  Android թարմացնել մինչև  Android 7.0 Nougat տարբերակը։

## Ծանոթագրություններ

## Արտաքին հղումներ
* Обзор Samsung Galaxy Note 7: самый мощный смартфон Samsung. hi-tech.mail.ru (18 августа 2016)

Կատեգորիա:Սամսունգ
Կատեգորիա:Սմարթֆոններ
1-ին բանակային կորպուս (Ռուսական կայսրություն)

**Առաջին բանակային կորպուս**, Ռուսաստանի զինված ուժերի ռուսական կայսրական բանակի համազորային օպերատիվ միավորում (բանակային կորպուս) Շտաբ-բնակարան՝ Սանկտ-Պետերբուրգ

## Պատմություն
Ձևավորվել է 1877 թվականի փետրվարի 19-ին՝ 22-րդ, 24-րդ, 37-րդ հետևակային դիվիզիաների և 1-ին հեծելազորային դիվիզիայի կազմում։

## Կազմ
1890 թվականին մարտական կազմում ուներ՝

* վարչակազմ (շտաբ)
* 3 հետևակային դիվիզիա

1904-05 թվականներին ունեցել է հետևյալ կազմավորումները՝

* վարչակազմ (շտաբ)
* 22-րդ հետևակային դիվիզիա
* 37-րդ հետևակային դիվիզիա
* 7-րդ հրետանային բրիգադ
* 43-րդ հրետանային բրիգադ
* 2-րդ Վերինուդյան կազակական գունդ։
Մինչ Աշխարհամարտի սկիզբը ներառվել է Պետերբուրգյան ռազմական օկրուգի մեջ։ Կազմը 1914 թվականի հուլիսի 18-ի դրությամբ՝

* վարչակազմ (շտաբ)
* 22-րդ հետևակային դիվիզիա
** 1-ին բրիգադ
*** 85-րդ հետևակային Վիբորգսկյան գունդ 
*** 86-րդ հետևակային Վիլմանստրանդյան գունդ
** 2-րդ բրիգադ 
*** 87-րդ հետևակային Նեյշլոտյան գունդ 
*** 88-րդ հետևակային Պետրովյան գունդ
** 22-րդ հրետանային բրիգադ 
* 24-րդ հետևակային դիվիզիա
**1-ին բրիգադ 
*** 93-րդ հետևակային Իրկուտսկյան գունդ 
*** 94-րդ հետևակայինԵնիսեյան գունդ
** 2-րդ բրիգադ 
*** 95-րդ հետևակային Կրասնոյարսկյան գունդ 
*** 96-րդ հետևակային Օմսկյան գունդ
**24-րդ հրետանային բրիգադ
* 1-ին հրասանդային-հրետանային դիվիզիոն (կորպուսային հրետանի)
* 1-ին սակրավոր գումարտակ
* 7-րդ պոնտոնային գումարտակ
* 1-ին կայծային վաշտ

## Հրամանատարներ
* գեներալ-լեյտենանտ, (1882 թվականի օգոստոսի 30-ից՝ — հետևազորային գեներալ), իշխան Ալեքսանդր Պետրովիչ Բարկլայ-դե-Տոլի-Վեյմարն (1877 թվականի փետրվարի 19 —1888 թվականի հունվարի 19) 
* գեներալ-լեյտենանտ, (1892 թվականի օգոստոսի 30-ից՝ հետևազորային գեներալ) Միխայիլ Պավլովիչ Դանիլով (1888 թվականի հունվարի 19 - 1896 թվականի մայիսի 26) 
* գեներալ-լեյտենանտ, (1898 թվականի դեկտեմբերի 6-իցհեծելազորի գեներալ, 1905 թվականից՝ գեներալ-ադյուտանտ), բարոն Ֆեոֆիլ Եգորովիչ Մեյենդորֆ (1896 թվականի մայիսի 26—1905 թվականի դեկտեմբերի 19)
* գեներալ-լեյտենանտ Նիկոլայ Իուդովիչ Իվանով (1905 թվականի դեկտեմբերի 19-1906 թվականի նոյեմբերի 6) 
* գեներալ-լեյտենանտ, (1908 թվականի ապրիլի 13 -ից — հետևազորային գեներալ), բարոն Անտոն Եգորովիչ Զալցա (1906 թվականի նոյեմբերի 9-1908 թվականի հունիսի 8) 
* գեներալ-լեյտենանտ, (1910 թվականի դեկտեմբերի 6 –ից՝ հրետանու գեներալ) Վլադիմիր Նիոլաևիչ Նիկիտին (1908 թվականի հունիսի 8-1911 թվականի մարտի 11)  
* գեներալ-լեյտենանտ, (1913 թվականից՝ հետևազորային գեներալ) Լեոնիդ Կոնստանտինովիչ Արտամանով (1911 թվականի մարտի 17-1914 թվականի օգոստոսի 18) 
* գեներալ-լեյտենանտ լեոնիդ-Օտտա Օտտոևիչ Սիրելիուս (1914 թվականի օգոստոսի 18-1914 թվականի օգոստոսի 30) 
* գեներալ-լեյտենանտ, (1915 թվականից հետևազորային գեներալ) Ալեքսանդր Ալեքսանդրովիչ Դուշկևիչ (1914 թվականի հոկտեմբերի 6-1916 թվականի ապրիլի 13)
* գեներալ-լեյտենանտ Վասիլի Տիմոֆեևիչ Գավրիլով (1916 թվականի ապրիլի 18-1916 թվականի վերջ) 
* հրետանու գեներալ Նիկոլայ Իլյիչ Բուլատով (1916 թվականի վերջ-1917 թվականի ապրիլի 2)
* գեներալ-լեյտենանտ Ալեքսանդր Սերգեևիչ Լուկոմսկի ( ապրիլի 2-1917 թվականի հունիսի 2)
* գեներալ-լեյտենանտ Լեոնիդ Միտրոֆանովիչ Բոլխովիտինով (1917 թվականի հունիսի 15-ից — ?)

## Ծանոթագրություններ

Կատեգորիա:Ռուսական կայսրության բանակային կորպուսներ
Սիբիրի 1-ին բանակային կորպուս

**Սիբիրի 1-ին բանակային կորպուս**, ռուսական բանակի համազորային միավորում (կորպուս)։ Ձևավորվել է 1900 թվականի մայիսին գեներալ-լեյտենանտ Ն. Պ. Լինևիչի հրամանատարության ներքո։

 
## Կազմ
* 1-ին Սիբիրյան հրաձգային դիվիզիա
**1-ին բրիգադ 
*** Սիբիրյան 1-ին հրաձգային գունդ
*** Սիբիրյան 2-րդ հրաձգային գունդ
** 2-րդ բրիգադ
***Սիբիրյան 3-րդ հրաձգային գունդ
***Սիբիրյան 4-րդ հրաձգային գունդ
**1-ին Սիբիրյան հրաձգային հրետանային բրիգադ 
* 2-րդ Սիբիրյան հրաձգային դիվիզիա
**1-ին բրիգադ
***Սիբիրյան 5-րդ հրաձգային գունդ
***Սիբիրյան 6-րդ հրաձգային գունդ
**2-րդ բրիգադ
***Սիբիրյան 7-րդ հրաձգային գունդ
***Սիբիրյան 8-րդ հրաձգային գունդ
**2-րդ Սիբիրյան հրաձգային հրետանային բրիգադ
* Ուսսուրիյան հեծելազորային բրիգադ o Պրիմորսկյան դրագունական գունդ
**1-ին Ներչինսկյան կազակական գունդ
**1-ին Ամուրյան կազակական գունդ
**Ուսսուրիյան կազակական դիվիզիոն
**Սիբիրի 1-ին հրասանդային- հրետանային դիվիզիոն
* Սիբիրյան 2-րդ ծանր հրետանային դիվիզիոն
* Սիբիրյան 1-ին սակրավորների գումարտակ
* Սիբիրյան 1-ին պոնտոնային գումարտակ
* Սիբիրյան 1-ին կայծային վաշտ
* Սիբիրյան օդագնաց վաշտ
 
## Հրամանատարներ
* 31.07.1900 - 02.10.1903` գեներալ-լեյտենանտ Նիկոլայ Պետրովիչ Լինևիչ
* 23.11.1903 - 05.04.1904` գեներալ-լեյտենանտ Վլադիմիր Վիկտորովիչ Սախարով 
* 05.04.1904 - 17.03.1905` գեներալ-լեյտենանտ բարոն Գեորգի Կարլովիչ ֆոն Շտակելբերգ
* 23.05.1905 - 07.06.1910` գեներալ-լեյտենանտ Ալեքսանդր Ալեքսեևիչ Գերնգրոս
* 07.06.1910 - 11.04.1911` գեներալ-լեյտենանտ Յակով Ֆյոդորովիչ Շկինսկի
* 26.04.1911 - 11.05.1912` գեներալ-լեյտենանտ Արկադի Նիկանորովիչ Նիշչենկով
* 11.05.1912 - 10.07.1916-ից հետո` գեներալ-լեյտենանտ (14.04.1913-ից՝ հեծելազորի գեներալ ) Միխայիլ Միխայլովիչ Պլեշկով
* 03.07.1917 - 1918` գեներալ-լեյտենանտ Եվգենի Անդրեևիչ Իսկիրցկի

## Շտաբի ղեկավարներ
1906—26.05.1911` գեներալ-մայոր Նիկոլայ Ալեքսանդրովիչ Զարուբին

## Աղբյուրներ
* Русская армия в Великой войне: Картотека формирований
* К. А. Залесский. Первая мировая война. Правители и военачальники. Биографический энциклопедический словарь. 2000

Կատեգորիա:1900 հիմնադրումներ